Malé Rysy

Malé Rysy () sú výrazný pohraničný štít už v severnej rázsoche, vybiehajúcej z Rysov a oddeľujúcej Bielovodskú dolinu od poľskej Doliny Rybiego potoka. Sú tretím najvyšším štítom Poľska. V oblasti vrcholu možno rozoznať štyri markantné veže. Zvláštnosťou je 7 metrov dlhá Tomkowa jaskyňa na poľskej strane poniže Sedielka pod Rysmi, v žulovej časti Tatier výnimočná.

Veľmi často sa možno stretnúť s nesprávnym názvom „Nižné Rysy.“

Topografia 
Od Rysov ich oddeľuje Sedielko pod Rysmi, od Veľkého Žabieho štítu Ťažká (Česká) štrbina. Na východ z nich smeruje rameno, v ktorom ich Kamzíčia štrbina delí od Ťažkej (Českej) veže. Toto rameno člení záver Ťažkej doliny na kotlinku nad Zmrzlým plesom a Spádovú dolinku. Vo vrcholovom hrebeni sa nachádza od severu Predná veža v Malých Rysoch (asi ), Zadná veža v M. R.  (), Malé Rysy () a M. R. južný vrchol (). Na západ do kotla Czarneho Stawu spadá rebro a v ňom sú Tomkowe igly.

Galéria

Horolezecké výstupy 
 1905  J. Chmielowski, A. Kroebel a J. Bachleda, úbočím z Kotla pod Rysami, chodecky.
 1907 Gy. Komarnicki cez Kamzíčiu štrbinu, I.
 1907 J. Maślanka a J. Gasienica Tomków, zo sedielka pod Rysmi, II.

Horolezecky najzaujímavejšia je 650-metrová severovýchodná stena na poľskej strane, najmä jej kolmá časť pod Tomkowými ihlami, s cestami do obťažnosti V+.

Referencie 
 A. Puškáš, Vysoké Tatry – horolezecký sprievodca, monografia, VI. diel, Šport 1979.

Iné projekty

Externé odkazy 
 Na Summitpost.org
 Popis podľa Andrášiho
 Zimné foto

Dvojtisícovky na Slovensku
Vrchy Vysokých Tatier
Vrchy v Poľsku